CELEX: 62011CN0374
Language: fi
Date: 2011-07-13 00:00:00
Title: Asia C-374/11: Kanne 13.7.2011 — Euroopan komissio v. Irlanti

24.9.2011   
            
            
               FI
            
            
               Euroopan unionin virallinen lehti
            
            
               C 282/13
            
         Kanne 13.7.2011 — Euroopan komissio v. Irlanti
   (Asia C-374/11)
   2011/C 282/24
   Oikeudenkäyntikieli: englanti
   
      Asianosaiset
   
   
      Kantaja: Euroopan komissio (asiamiehet: E. White, I. Hadjiyiannis ja A. Marghelis)
   
      Vastaaja: Irlanti
   
      Kantaja vaatii, että unionin tuomioistuin
   
   
               —
            
            
               toteaa, että Irlanti ei ole noudattanut SEUT 260 artiklan mukaisia velvoitteitaan, koska se ei ole toteuttanut asiassa C-188/08, komissio vastaan Irlanti, annetun tuomion täytäntöönpanemiseksi tarvittavia toimenpiteitä
            
         
               —
            
            
               velvoittaa Irlannin suorittamaan komissiolle kiinteämääräisen maksun, joka on 4 771,20 euroa kerrottuna asiassa C-188/08 annetun tuomion ja tässä asiassa annettavan tuomion väliin jäävien päivien määrällä (tai Irlannin toteuttamaan täysimääräisesti asiassa C-188/08 annetun tuomion täytäntöönpanemiseksi tarvittavat toimenpiteet, mikäli tämä voidaan saavuttaa tämän asian käsittelyn aikana)
            
         
               —
            
            
               velvoittaa Irlannin suorittamaan komissiolle 26 173,44 euron päivittäisen uhkasakon tässä asiassa annettavan tuomion antamispäivästä alkaen ja siihen päivään päättyen, jolloin Irlanti on toteuttanut asiassa C-188/08 annetun tuomion täytäntöönpanemiseksi tarvittavat toimenpiteet, ja
            
         
               —
            
            
               velvoittaa Irlannin korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Yhteisöjen tuomioistuimen asiassa C-188/08 antamasta tuomiosta on kulunut aikaa enemmän kuin yksi ja puoli vuotta. Komissio katsoo, että tämän ajan olisi pitänyt riittää Irlannille tuomioistuimen tuomion täytäntöönpanemiseksi tarvittavien toimenpiteiden toteuttamiseen. Komissio toteaa erityisesti, että Irlanti oli ilmoittanut pyrkivänsä antamaan vaaditun lainsäädännön vuoden 2010 loppuun mennessä. Tätä tavoitetta ei kuitenkaan ollut saavutettu, eikä Irlanti vaikuta olevan lähelläkään tuomion täysimääräistä noudattamista. Komissio katsoo siten, että Irlanti ei ole noudattanut SEUT 260 artiklan 1 kohdan mukaisia velvoitteitaan.